Jami'ar Tsaron Nijeriya ita akafi sani da (Nigerian Defence Academy (N.D.A)) dake Kaduna, Nijeriya itace makarantar jami'ar dake samar da horo na tsaron kasa daya tilo mallakin sojin Nijeriya. Tsawon shekaru 5 ne akeyi a jami'ar kafin a yaye dalibi, inda shekara hudu anayinsa ne akan karatun ilimi, shekara dayan kuma bayar da horon soja. Taken jami'ar itace "Amanar kasa da jajircewa", an Samar da makarantar ne a shekara ta alif 1964. Yawan adadin daliban makarantan sunkai kimanin 4,200. Shafin yanar gizo na jami'ar itace: www.nda.edu.ng An kirkiri jami'ar tun a watan Janairu shekara ta 1964 a matsayin sake gyaran tsohuwar makarantar sojin Kasar Biritaniya wato Royal Military Forces Training College (RMFTC), inda aka canja sunan zuwa makarantar horon soja (Nigerian Military Training College (NMTC)) a ranar samun yancin kai. Jami'ar na koyar da Sojojin Kasa, Sojojin Ruwa, da Sojojin Sama. Aikin farko na jami'ar ta karantar da mutune 62 kacal, kuma yawancin wadanda ke horarwan sojojin kasar indiya ne.